[*NIMI]* sr SÄÄNNÖT

1 § Säätiön nimi ja kotipaikka

Säätiön nimi on […] sr ja ruotsiksi […] sr. Säätiön kotipaikka on Helsinki.

2 § Säätiön tarkoitus

Säätiön tarkoituksena on osana Helsingin kaupunkikonsernia […]

* *Säätiöllä on oltava hyödyllinen tarkoitus. Säätiö tukee tai harjoittaa tarkoitusta edistävää toimintaa. Tarkoituksena ei voi olla liiketoiminnan harjoittaminen eikä taloudellisen edun tuottaminen e 8 §:ssä määrättyyn lähipiiriin kuuluvalle. Säätiön toiminta rahoitetaan pääomalla, toiminnan tuloilla ja muulla rahoituksella.*

3 § Säätiön toimintamuodot

Säätiö toteuttaa tarkoitustaan […]

Säätiöllä on oikeus ottaa vastaan lahjoituksia ja testamentteja sekä kartuttaa omaisuuttaan muillakin tavoin. Säätiö voi toimintaansa varten harjoittaa kiinteistöjen, osakkeiden ja osuuksien ostamista, myyntiä, omistamista, vuokrausta ja hallintaa.

Säätiö toimii ekologisesti, sosiaalisesti ja taloudellisesti kestävästi.

Säätiö voi toimintamuotoihinsa liittyen harjoittaa liiketoimintaa.

* *Toimintamuodot määritettävä tapauskohtaisesti samoin kuin se millaista liiketoimintaa säätiö voi harjoittaa*
* *Mikäli säätiö harjoittaa toimintamuotojensa rahoittamiseksi muuta kuin toimintamuotoihin välittömästi liittyvää liiketoimintaa, tulee tästä ottaa määräys sääntöihin*

4 § Hallitus

Säätiöllä on hallitus, johon kuuluu vähintään kolme (3) ja enintään viisi (5) jäsentä.

Helsingin kaupunki päättää hallitukseen kulloinkin kuuluvien jäsenten lukumäärän sekä valitsee ja tarvittaessa erottaa hallituksen puheenjohtajan ja muut jäsenet. Helsingin kaupunki päättää tarvittaessa myös hallituksen täydentämisestä.

Hallituksen jäsenten toimikausi on kaksi (2) vuotta siten, että toimikausi päättyy jäsenten valinnan todenneen vuosikokouksen jälkeen pidettävän toisen vuosikokouksen päättyessä.

Hallitus huolehtii säätiön hallinnosta ja siitä, että säätiön toiminta järjestetään asianmukaisesti tarkoituksen toteuttamiseksi. Hallitus vastaa siitä, että säätiön kirjanpidon ja varainhoidon valvonta on asianmukaisesti järjestetty.

5 § Toimitusjohtaja

Säätiöllä on / voi olla toimitusjohtaja.

Toimitusjohtaja huolehtii säätiön tarkoituksen toteuttamisesta ja hoitaa säätiön muuta päivittäistä hallintoa hallituksen antamien ohjeiden ja määräysten mukaisesti.

Toimitusjohtaja vastaa siitä, että säätiön kirjanpito on lain mukainen ja varainhoito luotettavalla tavalla järjestetty.

* *Tarve valita säätiölle toimitusjohtaja on ratkaistava tapauskohtaisesti*

6 § Vuosikokous

Säätiön hallituksen vuosikokous on pidettävä vuosittain viimeistään toukokuun loppuun mennessä. Muita kokouksia hallitus pitää tarvittaessa. Vuosikokouksesta on ilmoitettava Helsingin kaupungille viimeistään neljä viikkoa ennen kokousta.

Vuosikokouksessa:

1) käsitellään tilintarkastuskertomus ja vahvistetaan hallituksen toimintakertomus ja tilinpäätös;

2) todetaan tarvittaessa hallitukseen 4 §:n mukaan valitut jäsenet ja puheenjohtaja;

3) todetaan tarvittaessa 8 §:n mukaan valittu tilintarkastaja ja varatilintarkastaja;

4) vahvistetaan hallituksen jäsenten ja tilintarkastajien palkkiot;

5) käsitellään muut kokouskutsussa mainitut asiat.

7 § Tilikausi

Säätiön tilikausi on 1.1. – 31.12.

8 § Tilintarkastajat

Säätiöllä on yksi (1) tilintarkastaja ja yksi (1) varatilintarkastaja. Jos tilintarkastajaksi valitaan hyväksytty tilintarkastusyhteisö, varatilintarkastajaa ei valita.

Tilintarkastajan valitsee Helsingin kaupunki.

Tilintarkastajan toimikausi on kaksi (2) vuotta siten, että toimikausi päättyy vaalia tai valintaa seuraavan toisen varsinaisen vuosikokouksen päättyessä.

9 § Erityinen tarkastus

Helsingin kaupungilla on oikeus vaatia erityisen tarkastuksen suorittamista.

10 § Palkkiot

Hallituksen jäsenille voidaan maksaa kohtuullista kokouspalkkiota sekä hallituksen puheenjohtajalle lisäksi kohtuullista vuosipalkkiota, jotka määräytyvät Helsingin kaupungin antaman ohjeistuksen perusteella.

11 § Säätiön edustaminen

Säätiötä edustaa hallituksen puheenjohtaja ja toimitusjohtaja yksin, tai hallituksen siihen oikeuttamat henkilöt kaksi yhdessä.

12 § Konserniohjaus

Säätiö noudattaa toiminnassaan kulloinkin voimassa olevaa Helsingin kaupungin konserniohjetta sekä Helsingin kaupungin säätiölle antamaa konserniohjausta.

Lisäksi säätiö ottaa toiminnassaan huomioon Helsingin kaupunkistrategian säätiötä ja sen toimintaa koskevat osat, yhteisökohtaisen omistajastrategian, kaupungin talousarviossa säätiölle mahdollisesti asetetut tavoitteet sekä kaupungin yksittäistapauksessa määrittelemän kaupunkikonsernin kokonaisedun.

13 § Tietojensaantioikeus

Helsingin kaupungin pormestarilla, apulaispormestareilla ja kansliapäälliköllä on oikeus saada kaikki tarvitsemansa säätiötä ja sen toimintaa koskevat tiedot.

Helsingin kaupungin luottamushenkilöillä on oikeus saada säätiöltä tietoja ja nähtäväkseen asiakirjoja, joita he toimessaan pitävät tarpeellisina. Tietojensaantioikeus ei kuitenkaan koske sellaisia tietoja ja asiakirjoja, jotka viranomaisen asiakirjoina olisivat lain mukaan salassa pidettäviä.

14 § Sääntöjen muuttaminen

Säätiön sääntöjen muuttaminen edellyttää, että enemmistö hallituksen jäsenistä sitä kannattaa. Säätiön sääntöjen muuttamiselle on saatava Helsingin kaupungin suostumus.

15 § Säätiön tarkoituksen muuttaminen

Säätiön tarkoitusta voidaan muuttaa, kun laissa säädetyt edellytykset täyttyvät, taikka kun se katsotaan kaupunkikonsernin kokonaisedun kannalta tarkoituksenmukaiseksi. Säätiön tarkoituksen muuttamiselle on saatava Helsingin kaupungin suostumus.

Tarkoituksen muuttaminen edellyttää, että vähintään kolme neljäsosaa (¾) hallituksen jäsenistä sitä kannattaa. Jos tarkoitusta muutetaan syystä, että säätiön varojen käyttäminen sille määrättyyn tarkoitukseen on olosuhteiden muuttumisen vuoksi mahdotonta, olennaisesti vaikeutunut, kokonaan tai huomattavalta osalta hyödytöntä tai lain vastaista, riittää että enemmistö hallituksen jäsenistä sitä kannattaa.

* *Mahdollisuus tarkoituksen muuttamiseen, silloin kun se katsotaan kaupunkikonsernin kokonaisedun kannalta tarkoituksenmukaiseksi, poikkeaa säätiölain 6 luvun 2 §:n 1-3 momenttien säännöksistä, joista voidaan säännöissä määrätä toisin ainoastaan säätiötä perustettaessa. Jo olemassa olevien säätiöiden sääntöihin ei näin ollen voida ottaa tällaista määräystä.*

16 § Säätiön purkaminen

Säätiö voidaan asettaa selvitystilaan ja purkaa, kun laissa säädetyt edellytykset täyttyvät, taikka kun se katsotaan Helsingin kaupunkikonsernin kokonaisedun kannalta tarkoituksenmukaiseksi. Säätiön selvitystilaan asettamiselle ja purkamiselle on saatava Helsingin kaupungin suostumus.

Säätiön selvitystilaan asettaminen ja purkaminen edellyttää, että vähintään kaksi kolmasosaa (2/3) hallituksen jäsenistä sitä kannattaa.

Säätiön purkautuessa luovutetaan säätiön varat Helsingin kaupungille käytettäväksi 2 §:ssä mainittuun säätiön tarkoituksen mukaiseen toimintaan, tai mikäli se ei ole mahdollista, säätiön tarkoitusta läheisesti edistävään käyttöön.

* *Mahdollisuus säätiön asettamisesta selvitystilaan, silloin kun se katsotaan kaupunkikonsernin kokonaisedun kannalta tarkoituksenmukaiseksi, poikkeaa säätiölain 12 luvun 3 §:n säännöksistä, joista voidaan määrätä toisin ainoastaan säätiötä perustettaessa. Jo olemassa olevien säätiöiden sääntöihin ei näin ollen voida ottaa tällaista määräystä.*